काठमाडौं । चलचित्र ‘छक्का पञ्जा ३’ को पहिलो पोस्टर सार्वजनिक भएको छ । बुधबार सामाजिक सञ्जालमार्फत सार्वजनिक गरिएको पोस्टरमा चलचित्रका मुख्य कलाकारहरु दीपक राज गिरी, जितु नेपाल, केदार घिमिरे, दीपिका प्रसाईँ, बुद्धि तामाङलाई फिचर गरिएको छ ।
पोस्टर सार्वजनिक गरेसँगै चलचित्र टीमले ट्रेलर सार्वजनिक मिति समेत सार्वजनिक गरेको छ । चलचित्रकी निर्देशक दीपाश्री निरौलाका अनुसार ट्र्रेलर आगामी शनिवबार विहान ८ बजे सार्वजनिक हुनेछ । सार्वजनिक पोस्टरलाई टौवा क्रियशनले डिजाईन गरेको हो ।
कविराज गहतराज र प्रविण सिंहको कोरियोग्राफी रहेको चलचित्रमा अर्जुन पोखरेल र दीपक शर्माको संगीत छ । पुरुषोत्तम प्रधानको छायाकंन रहने चलचित्रका गीतसंगीतमा अर्जुन पोखरेल र दीपक शर्माको संगीत छ ।
आमा सरस्वती मुभिज प्राली तथा आई एम ईको प्रस्तुती रहेको चलचित्र ‘छक्का पञ्जा ३’ का कार्यकारी निर्माता जितु नेपाल र केदार प्रसाद घिमिरे हुन् । चलचित्रलाई सुमन गिरी भान्जा, किरण केसी, शिवहरि पौडेल, पुरुषोत्तम प्रधान, तारा चन्द्र बजगाईँ, दीपेन्द्र खनिया र केशव न्यौपानेले संयुक्त रुपमा निर्माण गरेको हुन् ।
दशैँको अवसर पारेर प्रदर्शनमा आउने यस चलचित्रमा दीपकराज गिरी, दीपिका प्रसाईँ, जितु नेपाल, केदार घिमिरे, बुद्धि तामाङ, निर शाह, किरण केसी, शिवहरि पौडेल, जयनन्द लामा, अनुराग क्वँर, शारदा गिरी, संजोग कोईराला, बसन्त भट्ट लगायतका कलाकारको अभियन रहेको छ ।
छातीमा संक्रमण भएपछि अस्पताल भर्ना भएका प्रधानमन्त्री केपी शर्मा ओली पूर्ण रुपमा स्वस्थ भएपछि अस्पतालबाट डिस्चार्ज हुनुभएको छ ।
उपचारमा संलग्न चिकित्सकले शुक्रबार साँझ प्रधानमन्त्री ओलीलाई सरकारी निवास बालुवाटार फिर्ता गराएका हुन् । निवास फर्किंदै गर्दा प्रधानमन्त्री ओलीले चिकित्सकहरुप्रति धन्यवाद ज्ञापन गरेको प्रधानमन्त्रीको सचिवालयले जनाएको छ ।
छातीको संक्रमण, ज्वरो र खोकी नियन्त्रणमा नआएपछि गत सोमबार महाराजगञ्जस्थित त्रिवि, चिकित्साशास्त्र अध्ययन संस्थान, मनमोहन कार्डियोथोरासिक भास्कुलर एण्ड ट्रान्सप्लान्ट सेन्टरमा भर्ना हुनु भएको प्रधानमन्त्री ओलीको शुक्रबार बिहानको परीक्षणका प्रतिवेदन अध्ययनपछि स्वास्थ्य स्थिति सामान्य देखिएको पाइएको थियो ।
प्रधानमन्त्री ओलीको उपचारमा मुटुरोग विशेषज्ञ डा. अरूण सायमीको संयोजकत्वमा डा. दिव्यासिंह शाह तथा छातीरोग विशेषज्ञ डा. सन्तकुमार दासको टोली संलग्न थियो ।